GULF วิ่งฉิว 4% ลุ้นกำไรไตรมาส 2 เด้ง รับปันผล INTUCH กว่า 649 ลบ.
GULF วิ่งฉิว 4% ลุ้นกำไรไตรมาส 2 เด้ง รับปันผล INTUCH กว่า 649 ลบ.
10 ก.พ. 2564

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 10.37 น. อยู่ที่ระดับ 35 บาท บวก 1.50 บาท หรือ 4.48% สูงสุดที่ระดับ 35.25 บาท ต่ำสุดที่ระดับ 33.75 บาท ด้วยมูลค่าการซื้อขาย 1.16 พันล้านบาท

ทั้งนี้ ปัจจัยที่ส่งผลให้ราคาหุ้นปรับตัวเพิ่มขึ้น มาจากการรายงานข่าวว่า GULF จะสามารถบันทึกเงินปันผลจาก บริษัท อินทัช โฮลดิ้งส์ จำกัด (มหาชน) หรือ INTUCH  จำนวน 649.32 ล้านบาท ได้ในช่วงไตรมาส 2 ปีนี้ ซึ่งจะส่งผลให้เกิดปัจจัยสนับสนุนต่อการเติบโตของผลประกอบการได้อย่างมีนัยสำคัญ จากงวดไตรมาส 2 ปี 2563 มีกำไรสุทธิที่ระดับ 1,880.84 ล้านบาท
อนึ่ง GULF เข้าลงทุนในหุ้นสามัญของ INTUCH จำนวน 480,976,414 หุ้น หรือคิดเป็นสัดส่วน 15% ของสิทธิออกเสียงทั้งหมดของกิจการ ก่อนหน้านี้
 
ขณะเดียวกัน บล.โนมูระ พัฒนสิน ระบุในบทวิเคราะห์ประเด็น MSCI Rebalance โดยมีการเพิ่มน้ำหนัก GULF บริษัทเดียว ราว 28.5 ล้านเหรียญ และเป็น Top Buy 1 ใน 12 ของ MSCI EM